cyanic-selkie/wikianc huggingface dataset:
Величествениот султан (ТВ-серија)
Сезона 2
Махидевран дознава дека Ефсун е бремена и сака таа да го абортира бебето, но Мустафа ја запира. Хурем му кажува на Величествената за бременоста на Ефсун и Величествената веднаш и дава наредба на Даје да направи се што е потребно за Ефсун да се ослободи од бебето. Овој пат Мустафа не успева да ја спаси и Ефсун заедно со бебето умира. Но пред да умре, Ефсун му признава на Мустафа дека Хурем се обидела да го отруе и му вели да се држи понастрана од неа. Махидевран му го пренесува сето тоа на Сулејман. Сулејман ја повикува Хурем во својата одаја и му дава да испие отров како казна поради тоа што го направила. Хурем без размислување го пие отровот и тогаш Сулејман верува дека таа е невина. Тоа што таа го испи не беше отров туку само јако средство за успивање.
Нигар останува бремена од Ибрахим. Ѓулшах предизвикува Даје да ја убие лекарката која ги слушна Даје и Нигар како разговараат за бременоста на Нигар. Величествената ја разрешува Даје од нејзината должност и ја протерува од харемот. Махидевран е среќна бидејќи мисли дека Ѓулшах ќе го заземе нејзиното место но е изненадена кога Величествената и ја доделува таа должност на Нигар. Потоа Величествената дознава за љубовната врска помеѓу Ибрахим и Нигар бидејќи таа претходно му нареди на еден ага да го следи Ибрахим Паша. Таа оди во одајата на Сулејман со цел да го информира за тоа, но пред да му каже, таа добива мозочен удар. Хурем заедно со Ѓул ага прават план со цел да изгледа дека Махидевран се обидела да ја убие Величествената. Меѓутоа, Нигар сведочи пред Ибрахим дека Ѓул ага е вмешан во тоа. Ибрахим го протерува Ѓул ага од палатата. После некое време Величествената умира а Махидевран Султан е назначена за управител на харемот. Таа веднаш го користи тоа со цел да ја добие одајата на Величествената, но Сулејман не дозволува. Таа купува многу непотребни работи со што го надминува нејзиниот буџет па затоа мора да земе заем од еврејска лихварка. Ѓулфем е назначена на местото на Даје.
Хурем сака да се ослободи од Мустафа и Махидевран. Мустафа е назначен за управител на Маниса па според тоа и Махидевран треба да замине заедно со него. Меѓутоа, Ибрахим го убедува Сулејман, Махидевран да остане во Топкапи палатата.
Ѓулшах се обидува да се ослободи од Фатма хатун, слугинката на Махидевран Султан. Меѓутоа планот се свртува против неа и Махидевран ја разрешува од нејзината должност и сака да ја омажи. Очајната Ѓулшах сака да и биде слугинка на Хурем, меѓутоа Хурем ја брка велејќи и дека нема да има корист од таква слугинка како неа. Потоа Ѓулшах го слуша разговорот помеѓу Ибрахим и Нигар кога Нигар му кажува на Ибрахим за нејзината бременост. Кога Ѓулшах случајно ја крши вазната која се наоѓа пред одајата, Ибрахим и Нигар сваќаат дека некој ги слушнал. Ѓулшах сака да и раскаже се на Хурем, меѓутоа Хурем не е во нејзината одаја. Нигар сваќа дека Ѓулшах е таа која ги слушнала и му кажува се на Ибрахим. Ибрахим наредува Ѓулшах да биде убиена и таа е избодена со нож неколкупати и фрлена во шумата. Ибрахим мисли дека таа е мртва меѓутоа таа преживува. Ѓулшах и раскажува се на Хурем и станува нејзина слугинка.
По смртта на Величествената, Даје хатун ја напушта палатата и целиот свој имот го дава во добротворни цели и работи како слугинка кај една богата жена. Хурем сака да и помогне но Даје одбива. На крајот, Даје се самоубива.
Нигар треба да ја напушти палатата и да оди кај братот на Ибрахим. За време на патувањето, Хурем ја киднапира Нигар и ја крие. Ѓулшах ја чува Нигар. Хурем и испраќа порака на Хатиџе дека Ибрахим ја изневерува и и кажува каде се наоѓа Нигар. Нигар успева да се спаси од Ѓулшах меѓутоа додека бега, пред вратата се сретнува со Хатиџе. Нигар одрекува се за нејзината врска со Ибрахим и вели дека детето кое го очекува е од Насух-ефенди. Хатиџе дава наредба Нигар да се затвори во зандана. Насух-ефенди лаже пред Хатиџе дека тој е таткото на бебето на Нигар. Хурем се соочува со Хатиџе и Хурем ја носи Ѓулшах како сведок. Потоа Хатиџе се соочува со Ибрахим кој го признава неверството и потврдува дека тој е таткото на бебето на Нигар. Хурем со цел да и го одземе статусот на Махидевран како управителка на харемот прави план со цел да изгледа како Махидевран да се обидела да ја убие Ѓулфем. Сулејман ја разрешува Махидевран од нејзината должност и ја назначува Хурем на нејзино место. Сезоната завршува така што Хурем е крунисана за управителка на харемот а со тоа уште повеќе се зголемува нејзината моќ. Додека трае церемонијата на крунисување, целиот харем се поклонува пред неа, а Махидевран несреќно и разочарано го гледа сето тоа. Хурем вели дека не само со харемот, туку и со светот ќе владее.
Сезона 3
Кога се дознава за аферата помеѓу Ибрахим и Нигар, Ибрахим заминува на поход против Персија. По неговото враќање, тој успева да го спаси својот брак со Хатиџе Султан. Хатиџе наредува да и се пресече главата на Нигар, но Хурем успева да ја спаси преку Рустем ага кој е доверлив човек на Искендер Челеби и сега и служи на Хурем. Нигар калфа раѓа девојче, но Хатиџе веднаш му го одзема велејќи и дека бебето се родило мртво. Меѓутоа, бебето е живо и Хатиџе го крие на непознато место. Ибрахим и Хатиџе одлучуваат да ја омажат Нигар со Рустем. Против негова желба, Рустем се венчава со Нигар под инструкции на Хурем, но тој одлучува да нема никаква интимна врска со неа. Во харемот доаѓа нова девојка по име Фирузе. Таа успева да стане миленичка на Величествениот. Хатиџе и Махидевран се обидуваат да ја заштитат Фирузе од Хурем.
Михримах Султан е заљубена во Ташлиџали Јахја, најблискиот пријател на Принцот Мустафа. По препорака на Ибрахим, Мустафа го зема Јахја за да му служи него во Маниса.
Сулејман сака да оди на лов, меѓутоа Михримах ја одбива неговата покана бидејќи наместо со Хурем, тој сака да оди со Фирузе. Хурем се заканува дека ќе ја убие Фирузе.
Неколку години подоцна, Хурем го открива местото каде што Хатиџе го крие детето на Ибрахим и Нигар. Хурем го известува Ибрахим дека неговото дете е под нејзина заштита и дека доколку му помогне да се ослободи од Фирузе, таа ќе му го предаде неговото дете. Ибрахим прифаќа и Хурем му го предава детето, меѓутоа Ибрахим не го одржува своето ветување и Фирузе останува во Топкапи палатата.
Фатма хатун раѓа машко дете. Сулејман оди во Маниса за да го види синот на Мустафа и му го дава неговото име, Сулејман. Хурем, Принцот Мехмет и Михримах Султан исто така одат во Маниса. Гледајќи ја блискоста помеѓу Сулејман и Мехмет, Мустафа се чувствува загрозено. Мустафа има тајна средба со Ибрахим во која што Ибрахим го убедува Мустафа да ја испрати Елена од неговиот харем.
Кога Рустем се обидува да ја убие Фирузе по наредба на Хурем, ја гледа тетоважата која ја има на нејзиниот врат и дознава дека таа тетоважа претставува грбот на династијата Сефевиди. Кога Рустем му ја пренесува оваа информација на Хурем, Хурем веднаш ја фрла Фирузе во зандана. Кога Сулејман дознава за тоа веднаш оди во одајата на Хурем каде што Хурем му ја открива големата тајна која ја крие Фирузе и дека таа е шпион испратен од Сефевидите. Сулејман одлучува да ја протера од палатата. Кога блиските луѓе на Фирузе му го пресекуваат патот, се открива дека вистинското име на Фирузе е Хумејра.
Хурем и Ибрахим продолжуваат да се борат еден против друг. Сулејман почнува да се сомнева во Ибрахим. Хурем индиректно му ги открива на Сулејман сите работи кои Ибрахим ги правел зад неговиот грб. Сулејман е шокиран кога дознава за тоа. Сулејман наредува да се погуби Ибрахим и потоа телото го праќа во неговата палата. Хатиџе е многу тажна поради смртта на својот сакан и се откажува од нејзиниот брат Сулејман. Хатиџе и Махидевран прават план за да ја убијат Хурем така што ја испраќаат Диана (подоцна Фахрије) слугинката на Махидевран за да ја исполни нивната наредба бидејќи тие ја гледаат Хурем како одговорна за смртта на Ибрахим. Шах Султан одлучува да застане против Хурем за нејзини лични интереси. Насух-ефенди ја испраќа Кадер, ќерката на Ибрахим и Нигар, кај семејството на Ибрахим.
Диана не успева да ја убие Хурем и сега таа станува слугинка на Хурем. Шах прави Хурем да мисли дека Мустафа доаѓа да го преземе престолот на неговиот татко додека Сулејман е на поход и да мисли дека Сулејман и нејзините синови се ранети и заробени. Хурем одлучува да ги заштити своите Принцови Бајазит и Џихангир бидејќи тие се во Топкапи палатата. Меѓутоа Шах ги зема синовите на Хурем во старата фарма и кога Хурем дознава за тоа лично оди таму да ги спаси. Но кога оди таму, Шах и вели дека сето тоа беше само една игра. Хурем ја предупредува Михримах да не и верува на никој освен на неа.
Хатиџе сака да заврши со Хурем бидејќи гледа дека Шах Султан не прави ништо. Хатиџе ја испраќа Нигар да ѝ каже на Хурем дека Михримах е во Мермерната палата заедно со Бали бег, меѓутоа Михримах е во Топкапи палатата. Кога Хурем оди таму ја наоѓа Хатиџе. Додека тие две разговараат, една жена по наредба на Хатиџе и става нешто во устата на Хурем. Хурем се онесвестува и потоа се буди во нејзината одаја но не се сеќава на ништо. Хурем открива дека Хатиџе стои зад сето тоа и ја предупредува Хатиџе да не си игра со неа. Шах и се лути на Хатиџе поради тоа што прави работи зад нејзиниот грб. Шах има друг план како да ослободи од Хурем. Состојбата на Хурем не е добра и затоа таа повикува жена за да го прочита куранот со цел да се почувствува подобро. Сулејман повторно заминува на поход меѓутоа не го зема Бајазит со него. Бунтовниот Бајазит бега од палатата со цел да се приклучи на походот без никој да знае. Меѓутоа кога пристигнува во логорот, Селим го открива. Сулејман наредува веднаш да се врати назад во Топкапи. Хурем одлучува да изнајми пари од Ракел хатун со цел да ги покрие трошоците во харемот бидејќи поради походот, во благајната нема доволно средства. Кога Шах дознава за тоа изнајмува разбојници за да и ги украдат парите на Хурем. Робинките се вознемирени дека сè уште немаат добиено плата. Шах Султан и наредува на Ракел хатун да ѝ каже на Хурем дека Г-ѓа Портиа може да и помогне на Хурем. Портиа е од Венеција, а Сулејман војува со нив. Хурем позајмува пари од неа но подоцна ги враќа. Величествениот се враќа од поход и на враќање одлучува да оди во Едрене. Шах го зема документот со кој се докажува дека Хурем позајмила пари од венецијанска лихварка и оди во Едрене да му го каже тоа на Сулејман. Сулејман ја повикува Хурем во Едрене и одлучува таа да остане таму. Шах му наредува на Рустем да ја убие Хурем додека таа е во Едрене. Меѓутоа, Рустем останува верен на Хурем и и дава предлог да се ожени со нејзината ќерка Михримах, со цел да стане уште помоќен и да влезе во диванот. Хурем прифаќа, но Михримах одбива.
Во градот има епидемија на чума. Шах ја користи ситуацијата за намерно да го зарази Ајас Паша и тој умира. Сулејман го назначува Љутфи Паша на негово место а со тоа Шах Султан станува уште помоќна. Лекарот го известува Сулејман дека болеста се проширила до Едрене. Сулејман ја враќа Хурем назад во Топкапи. Сулејман одлучува да ја венча Хатиџе со Хусреф Паша. Таа е обврзана да го прифати тоа меѓутоа таа продолжува да живее во нејзината палата. Кога Сулејман дознава за тоа и наредува да оди во палатата на Хусреф. Михримах прифаќа да се омажи за Рустем. Мустафа прави работи без дозвола и знаење на неговиот татко. Шах, Љутфи и Хатиџе кројат план со цел да се ослободат од Рустем за тој да не се венча со Михримах. Махидевран им дава предлог наместо да го убијат, да разгласат дека е многу болен. Сулејман испраќа лекар за да ја потврди болеста на Рустем. Лекарот наоѓа вошка на главата и ја носи во Истанбул како доказ дека Рустем е здрав. Рустем се враќа во палатата за да се ожени со Михримах.
Михримах раѓа девојче по име Ајше Хумашах. Шах испраќа доилка која е всушност шпион во палатата на Михримах и Рустем. Љутфи Паша му сугерира на Сулејман да ги испрати Мехмет, Селим и Бајазит да раководат со области.
Нигар се враќа во Истанбул. Таа се среќава со Шах и вели дека сака да се одмазди. Хатиџе и Шах прифаќаат. Тие и помагаат на Нигар да влезе во палатата на Михримах и Рустем со цел таа да го убие Рустем. Но кога ја гледа ќерката на Михримах се потсетува на нејзината ќерка и одлучува да го киднапира детето. Рустем и војската насекаде ја бараат Нигар и кога ја наоѓаат во шумата таа се заканува дека ќе се фрли во провалија заедно со бебето. Меѓутоа, Рустем успева да ја земе својата ќерка а Нигар се самоубива.
Љутфи ја продолжува својата акција против проституцијата. Кога една жена го исмева и навредува, тој толку многу е бесен што наредува да и го изгорат половиот орган без дозвола на кадијата. Шах е шокирана кога дознава за тоа и одлучува да се разведе од него. Меѓутоа пред да изговори по третпат дека се разведува од него, тој и удира шамар и кога Сулејман дознава за тоа го разрешува од неговата должност и го протерува.
Мустафа се среќава со австрискиот амбасадор. Тоа доведува до конфликт помеѓу Сулејман и Мустафа. Сулејман го казнува Мустафа така што не му дозволува да оди на поход заедно со него. Потоа Сулејман го разрешува Мустафа од управител на Маниса и го назначува за управител на Амасија.
Хурем прима лажно писмо во кое пишува дека Селим е многу болен но тој е сосема добро. Хурем веднаш тргнува на пат кон Коња и додека патува е киднапирана. Михримах ги обвинува Шах, Хатиџе и Махидевран за ова. Сулејман е многу вознемирен. Кога Сулејман дознава дека Хатиџе стои зад сето тоа веднаш оди во нејзината палата. Сулејман ја прашува каде е Хурем но таа одбива да му кажи. Потоа Хатиџе пие отров и умира во рацете на Сулејман. Сулејман сè уште не знае каде е Хурем.
Бали бег го наоѓа Али ага, слугата на Хатиџе кој добил наредба да ја киднапира Хурем. Бали бег не сака да го информира Сулејман за тоа додека не биде сигурен дали ќе ја најде Хурем.
Михримах дознава за шпионот кој Шах Султан го испратила во нејзината палата и и се заканува дека доколку не сака Величествениот да дознае за тоа, во најкраток рок ќе мора засекогаш да си замине од палатата а целото богатство да го донира во фондацијата Хасеки Хурем.
По наредба на Махидевран, слугата на Принцот Мехмет, Илјас, го заразува Мехмет со тешка болест и Принцот Мехмет умира. Кога Сулејман дознава за тоа запаѓа во длабока тага и жал.
Сезоната завршува така што Бали бег ја наоѓа Хурем и ја враќа назад во Топкапи палатата а Рустем Паша му ја пренесува убавата вест на Сулејман. После долго време, Хурем и Сулејман се повторно заедно.
Сезона 4
Поминуваат неколку години и Рустем Паша веќе станува Голем Везир. Сулејман треба да донесе многу важна одлука и да назначи еден од своите синови кој ќе го замени Мехмет како управител на Маниса. Неговата одлука ја запишува на хартија и сите се во исчекување на денот кога ќе се знае кој ќе биде поставен за управител на престолонаследничката провинција. Бајазит покажува внимание кон своето семејство и и подарува скапоцен камен на Хурем и коњ на Михримах. Мустафа е вознемирен и загрижен за мислењето на неговиот татко бидејќи јаничарите го придружуваа додека тој да пристигне во палатата. Махидевран доаѓа во Топкапи палатата и заедно со Хурем и Михримах ја гледаат церемонијата за заклетва со мечот на Џихангир. Џихангир е доста срамежлив и уплашен. Хурем и Рустем прават нов заговор против Мустафа додека тој ја добива љубовта на граѓаните, војниците и пашите. Една девојка по име Сесилија доаѓа во палатата. Таа е ќерка на венецијански благородник и не може да се помири со тоа дека сега е робинка. Потоа таа се обидува да се самоубие, но Селим ја спасува и таа се заљубува во него. Таа сака да оди во неговата област и да стане Султанка. Кога Сесилија ја прашува Хурем дали може да оди со него, Хурем одбива. Доаѓа времето кога треба да се соопшти одлуката. Селим е оној кој Сулејман го назначува за управител на Маниса. Сите се изненадени, вклучувајќи го и самиот Селим. Махидевран и Мустафа се многу загрижени. Сите сметаа дека Мустафа е оној кој требаше да биде назначен и дека престолот е негово право. И миленичката на Мустафа која е бремена е исто така загрижена. Бајазит е многу лут после објавувањето на одлуката и мисли дека неговиот татко не го сака.
Хурем е во потрага по добра и паметна девојка која ќе оди заедно со Селим во Маниса. Сесилија повторно ја моли Хурем да оди заедно со Селим. Таа и вели дека во ѕвездите видела дека нејзината судбина зависи од нејзината рака. На крајот Хурем прифаќа и на Сесилија и дава ново име, Нурбану. Мустафа вели дека тој е избркан од рајот на Величествениот а Хизир Хајретин Паша му вели дека во тој случај треба да си изгради свој сопствен рај. Хурем наредува да се убие Мустафа кога Мустафа се враќа назад во својата област Амасија. Меѓутоа, неговата бремена миленичка го спасува и умира. Мустафа добива нов заштитник, Атмаџа.
Сулејман често разговара со Ебусууд Ефенди во врска со државните работи. Селим и Бајазит се борат во матрак и јавање на коњ со цел да се покажат пред нивниот татко кој од нив е подобар. Хурем Султан влегува во менопауза. Таа тоа го чува во тајност. Фатма Султан, сестрата на Сулејман доаѓа во палатата заедно со Хуриџихан Султан, ќерката на Ибрахим и Хатиџе. Фатма Султан работи против Хурем бидејќи Мустафа ја испрати неа за тоа. Фатма му испраќа миленичка на Сулејман, меѓутоа Хурем ја убива. Граѓаните се жалат од Рустем а Сулејман е лут за неговото неефикасно работење. Нурбану се обидува на секој можен начин да стане миленичка на Селим. Рустем ја киднапира ќерката на Хизир Хајретин Паша и му вели да му каже на Величествениот дека тој е неправедно обвинет за недоразбирањата со јаничарите. Хуриџихан и Бајазит се заљубуваат еден во друг. Кога Сулејман го открива тоа, ја испраќа Хуриџихан назад кај нејзината тетка Бејхан.
Пири Реис, кој е таен заштитник на Принцот Мустафа заедно со неговите приврзаници, прави стапица со цел да ја убие Хурем. Меѓутоа наместо Хурем умира Афифе хатун. Пред да умри, Афифе хатун и кажува на Хурем дека Величествениот е многу болен. Кога Султанот се враќа од поход, се онесвестува. Неговата состојба е лоша и сите велат дека Мустафа треба да седне на престолот доколку Величествениот умри.
Сулејман сака Мустафа да дојде во палатата. Хурем нема друг избор и му го пренесува тоа на Рустем и му вели дека тоа може да биде неговата последна желба. Рустем ја исполнува нејзината наредба но исто така прави план за да го убие Мустафа. Меѓутоа, планот на Рустем пропаѓа и Мустафа доаѓа во палатата здрав и жив. Рустем го убедува Селим да ги смири јаничарите. Тој мисли дека јаничарите ќе го убијат Селим и на тој начин Бајазит би бил наследник на престолот. Нурбану дознава за тоа и и кажува на Хурем. Во тој момент, Мустафа пристигнува во палатата и Хурем бара од него да го спаси Селим бидејќи само тој може да ги спречи јаничарите. Мустафа го спасува Селим и го враќа во палатата. Хурем стравува од моќта на Мустафа и сака тој да биде погубен.
Во 1553 година, во Коња, Величествениот наредува да се погуби неговиот син Мустафа. Кога Мустафа влегува во шаторот, џелатите се обидуваат да го убијат и на крајот успеваат во тоа. Единствениот син на Мустафа, Принцот Мехмет е исто така убиен по наредба на Сулејман. Јаничарите се во голема жалост и се колнат дека ќе ја одмаздат неговата смрт. За сето ова го обвинуваат Рустем и сакаат да го убијат. Кога сето ова стигнува до ушите на Султанот, Султанот го разрешува Рустем од Голем Везир.
Сулејман жали за неговиот син Мустафа и почнува да се сомнева во неговата одлука за убиство. Џихангир умира од преголема жалост кон неговиот брат Мустафа. Махидевран и Михруниса пристигнуваат во Топкапи палатата. Потоа Михруниса се самоубива велејќи и на Хурем дека нејзината зима завршува а зимата на Хурем само што почнува. Махидевран заедно со Нергисшах и Фидан одат во Бурса каде што Махидевран сака да се изгради гроб за нејзиниот син.
Сопругот на Фатма Султан, Кара Ахмет Паша станува Голем Везир но после некое време тој е погубен по наредба на Сулејман за испраќање пари на бунтовниците кои го поддржувааа лажниот Мустафа поради што Бајазит беше неправедно обвинет. Фатма планира да ја убие Хурем но Сулејман ја спасува. Величествениот и наредува на Фатма да си замине од палатата и никогаш повеќе да не се врати.
Хуриџихан ја обвинува Нурбану дека е во љубовна врска со Газанфер ага, слугата на Нурбану. Нурбану ја убива Хуриџихан. Хурем дознава за тоа и сака да ја казни Нурбану меѓутоа Нурбану и вели дека ќе ги открие сите нејзини тајни, па затоа Хурем се премислува. Хурем и Нурбану објавуваат војна. Хурем се обидува да ја убие Нурбану но не успева. Во харемот на Бајазит пристигнува нова девојка по име Дефне која е испратена од Нурбану да го убие Бајазит. Дефне станува негова миленичка и една вечер става отров во јадењето на Бајазит. Дефне е фатена од страна на Атмаџа и тој дознава дека таа е бремена и дека сето тоа го направила по наредба на Нурбану бидејќи нејзината сестра е заробена кај неа. Бајазит му пишува писмо на Величествениот раскажувајќи му што прави Селим. Бајазит со голема војска оди кон Маниса со цел да му наплати на Селим за тоа што му го направи, меѓутоа Хурем пристигнува навреме и ја спречува борбата на нејзините синови. Хурем дознава дека боледува од неизлечлива болест. После кратко време, Хурем умира. Сулејман е во голема жалост поради смртта на својата сакана сопруга. Селим го убива Бајазит и неговите синови. Сулејман заминува на неговиот последен поход. После победата издвојувана на тој поход, Сулејман умира. Со смртта на Сулејман приказната за Величествениот век доаѓа до својот крај.
Меѓународна популарност
Потврдено е дека серијата ја гледаат повеќе од 200.000.000 луѓе од целиот свет.
1497 п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4011 и 4012 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3253 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2263 и 2264 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 744 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1497 година се протега во 1139 и 1140, додека според второто гледиште, годината трае во текот на 1199 и 1200 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 954 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 2183 и 2182 исламска година пред хиџра.
Слободан Горачинов
Слободан Горачинов роден на 20 јануари 1963 година е македонски фудбалски тренер и поранешен фудбалер.
Кариера
По пензионирањето тој станал тренер, на неколку фудбалски клубови, меѓу кој и неговиот поранешен клуб Вардар, во сезоната 1996-97. Во сезоната 2014-15 тој бил тренер на српскиот ФК Хајдук Белград кој настапувал во српската лига на Белград.
Миризлива темјанушка
Viola odorata е вид на цветно растение од семејството на виоли, кое потекнува од Европа и Азија. Ова мало тврдо тревно повеќегодишно растение е познато како миризлива темјанушка. Било донесено во Северна Америка и Австралија.
Одлики
Viola odorata може да се разликува по следниве одлики:
Овие повеќегодишни цвеќиња созреваат на висина од 4-6 in и широчина од 8-24 in. Видот може да се најде во близина на рабовите на шумите или во чистини; исто така е вообичаен „непоканет гостин“ во засенчени тревници или на друго место во градините.
Употреба
Избрани се неколку сорти за употреба во градината, од кои V. odorata „Wellsiana“ ја доби наградата за градинарски услуги на Кралското хортикултурно друштво.
Слаткиот мирис на овој цвет се покажа популарен, особено во доцниот викторијански период, и последователно се користел во производството на многу козметички мириси и парфеми. Французите се познати и по нивниот виолетов сируп, најчесто направен од екстракт од темјанушки. Во Соединетите Американски Држави, овој француски сируп од виолетова боја се користи за правење виолетови слатки и бел слез. Мирисот на виолетовите цветови е карактеристичен со само неколку други цвеќиња кои имаат сличен мирис. Записи за темјанушките и нивниот опоен мирис има уште во класичните извори како што се Плиниј и Хорас, кога името „Јон“ се користело за да се опише овој цвет од кој потекнува и името на препознатливите хемиски состојки на цветот, јононите. Во 1923 година, Пучер напишал дека цвеќињата биле широко одгледувани и во Европа и на Исток поради нивниот мирис, при што и цвеќињата и лисјата биле одделно собирани и извлечени за мирис, а цвеќињата исто така се собирале за употреба во кондиторски галенски сируп и во производството на лекови.
Листовите може да се јадат. Вистинскиот екстракт од миризлива темјанушка е достапен за кулинарска употреба, особено во европските земји, но е скап.
Хербален лек
Во хербалната медицина, V. odorata се користи за различни респираторни заболувања, несоница, и кожни нарушувања. Сепак, нема доволно докази за поддршка на неговата ефикасност за овие намени.
Во митологијата
Миризливата темјанушка билa омилен во Стара Грција и станалa симбол на Атина. Мирисот сугерираше секс, па темјанушката бил симболичен цвет на Афродита и на нејзиниот син Приапус, божеството на градините и генерацијата.
Јамус бил син на Аполон и нимфата Евадна. Тој бил напуштен од неговата мајка при раѓањето. Го оставила да лежи во Аркадската дивина на кревет од темјанушки каде змиите го хранеле со мед. На крајот, тој бил откриен од овчари кои го нарекле Јамус по темјанушкото (јонско) креветче.
Божицата Персефона и нејзината придружничка Нимфи собирале рози, крокуси, темјанушки, ириси, крин и цветови од ајдучка трева во пролетната ливада кога била киднапирана од богот Хадес.
Парапет
Парапет — бариера што се јавува на работ од кров, тераса, балкон, коридор и слично. Зборот потекнува од Италјанскиот збор parapetto (parare "да покриеш/ одбраниш" и petto "гради"). Кога се наоѓа над кровот парапетот може едноставно да биде продолжение од ѕидот под него, да има улога на противпожарен ѕид или Архитектонски орнамент. Првичната намена на парапетот била да го заштити објектот од воени напади, додека денес се користи како заштитна ограда и за заштита од пожари.
Типови на парапети
Едноставен парапет - како продолжение на фасдниот ѕид. Парапет со отвори - отвори како декоративни мотиви или од функционални причини за заштита на воена опрема, дренажен систем и др. Перфорирани парапети - перфорирани со најразлични форми во зависнот од дизајнот и матерјалот. Панелни парапети - серија од сегменти(парчиња) меѓусебно поврзани во една целина.
Противпожарни парапети
Дел од ѕид во фунцкија на заштита од проширување или спречување на пожари.
Мостовски парапети
Служат како заштитна ограда за минувачите по мостовите, понекогаш служат да го блокираат погледот кон нешто или да ги заштитат минувачите под мостот од предмети што може да паднат врз нив.
Шеќерна трска
Шеќерната трска — најзастапена индустриска култура и се користи за производство на шеќер. Таа најдобро успева во тропските предели каде што температурите на воздухот се високи во текот на целата година. Поволни услови за нејзино одгледување има и во суптропските предели, во близина на морињата и океаните.
Надворешни врски
Takuare'ẽ Dərman şəkərqamışı Canya de sucre Cukrová třtina Zuckerrohr Suhkruroog Ζαχαροκάλαμο Saccharum officinarum Sukerkano Azukre-kanabera Cana de azucre hsb:Prawa cokorina Šećerna trska Saccharum officinarum Kann Saccharum officinarum Suikerriet サトウキビ Trzcina cukrowa Trestie de zahăr Misk'i wiru Cukrová trstina Kallam Sheqeri Sokeriruoko Sockerrör Tō Şeker kamışı
Челопек (Тетовско)
Челопек — село во Општина Брвеница, во околината на градот Тетово.
Географија и местоположба
Селото се наоѓа во областа Долни Полог, на десниот брег на Вардар, во подножјето на Сува Гора, меѓу селата Милетино и Брвеница. Селото е ридско чии куќи се издигаат на надморска височина од 500 до 600 метри. Селото има полјоделска шумарска функција.
Население
Според статистиката на Васил К’нчов („Македонија, Етнографија и статистика“) од 1900 година, во Челопек живееле 1.520 жители, од кои 1.000 Албанци. и 520 Македонци.
Според пописот на населението на Македонија од 2002 година, селото има 5.287 жители, од кои 463 Македонци, 4.803 Албанци, 2 Турци, 1 Србин и 18 останати. Следува табела на националната структура на населението
Според последниот попис од 2021 година, во селото живееле 4.459 жители, од кои 395 Македонци, 3.898 Албанци, 5 Бошњаци, 4 останати и 157 лица без податоци.
На табелата е прикажан националниот состав на населението низ сите пописни години:
Родови
Челопек е мешано село.
Според истражувањата од 1947 година, родови во селото се:
Македонци:
Албанци:
Турци:
Општествени установи
Во селото има осумгодишно училиште, има амбуланта, пошта, земјоделска задруга, споменик за НОБ и услужни објекти. ОУ „7 Март“ — основно училиште
Избирачко место
Во селото постојат изборните место бр. 2037, 2037/1, 2038, 2038/1, 2039, 2039/1, 2040, 2040/1 и 2041 според Државната изборна комисија, сместени во просториите на основното училиште.
На претседателските избори во 2019 година, на овие избирачки места биле запишани вкупно 5.468 гласачи.
Месна мрежа
Компјутерите поврзани мегусебно во мрежа преку свич (разделник) оформуваат месна мрежа (или локална мрежа) односно LAN. Во таа месна мрежа сите компјутери кои се поврзани можат да разменуваат податоци го големи брзини како 100 мега бити во секунда па сè до 1 гига бити во секунда.Компјутерските мрежи поврзуваат компјутери кои можат да бидат блиску и далеку географски поставени. Можат да бидат поврзани со кабел или безжично во зависност од условите и потребите.
LAN доаѓа од зборовите local area network што означува некаква мрежа на локално, блиско место. Тоа се најчесто повеќе компјутери поврзани меѓу себе, меѓу кои има огромна брзина на префрлање податоци, можност за меѓусебно комуницирање и сл. Овој вид најчесто се користи во мали претпријатија, училишта, дома или пак во некои згради (Влада, министерства и др.).
= Историја =
На големите светски универзитети и истражувачки лаборатории во доцните 60-ти години се појави потреба да се пронајде начин да комуницираат меѓусебно. Извештајот во 1970 година на Лоренсовата лабораторија во кој се опишува развојот на нивната „Октопод“ мрежа бил втувачки.
Cambridge Ring бил развиен на универзитетот во Кембриџ во 1974 година но никогаш не ја видел светлината на денот и не станал комерцијален производ. Етернет бил развиен во Xerox PARC во периодот од 1973 до 1975 година но ни тој не успеал да се пробие на пазарот. Во 1976 година, откако системот бил развиен во PARC, Меткалф и Богс го објавиле нивниот семинарски труд наречен "Ethernet: Distributed Packet-Switching For Local Computer Networks." ARCNET бил развиен од страна на Datapoint COrporation во 1976 година а најавен во 1977. Тој ја имал својата прва комерцијална верзија во декември 1977 година во Сhase Manhattan Bank во Њујорк.
= Типови на мрежи =
Има повеќе видови на мрежи, а во секои мрежи има опслужувачи и клиенти. опслужувачот е оној кој е главен одржувач на мрежата, а клиентот е оној кој е ограничен корисник на мрежата. Примери за мрежи:
Ѕвездеста мрежа:
Во оваа мрежа има еден опслужувач (опслужувач), на кој се поврзани сите клиенти (корисници). Сите можат меѓусебно да комуницираат и разменуваат податоци, како во секој вид на мрежи. Овде секој клиент ги користи своите ресурси, а не може да ги користи ресурсите од другите компјутери. Доколку некој компјутер "падне" односно се исклучи од мрежата, истата продолжува да работи и тоа не е никаков проблем за неа.
Прстенеста мрежа:
Во оваа мрежа сите компјутери можат да бидат и опслужувачи и клиенти. Секој компјутер може да ги користи ресурсите на сите други компјутери. Единствена мана на оваа мрежа е што доколку некој компјутер "падне" мрежата престанува со работа сè додека сите компјутери поврзани во неа не функционираат совршено.
Дрвеста мрежа:
Оваа мрежа е уште позната и како магистрална мрежа. Таа се состои од повеќе магистрали (гранки) поврзани меѓусебно, една со друга. На нив се приклучени разни типови на компјутери, опслужувачи и клиенти. Компјутерите опслужувачи ги исполнуваат барањата на другите компјутери.
MAN (Metropolitan Area Network) која покрива едно градско подрачје
WAN (Wide Area Network) која покрива пошироки подрачја.
подобро искористување на постоечките компјутерски ресурси (печатачи, отсликувачи, тврди дискови, модеми итн.);
пристап и делење на информации во склад со современите концепти за нивна дистрибуција;
значително поголема ефикасност. Членови на мрежата
Хост - било кој уред кој е приклучен во мрежата компјутер, печатач, лаптоп, скенер …) опслужувач - компјутер кој ја надгледува работата на домаќините во мрежата.
= Топологија на мрежите =
Топологијата на мрежите веќе го има поминато својот развоен пат и денес убедливо најраспространета е мрежата од типот Ethernet, која подразбира сериско (линиско) поврзување на компјутерите, иако сè уште некаде може да се сретне прстенеста (Token Ring) мрежа. Порано компјутерските мрежни картички во Ethernet биле поврзувани со коаксијален кабел, излезите биле поврзани паралелно, а краевите на каблите биле затворани со терминатори кои, благо речено, го чувале квалитетот на сигналот. Паралелната врска значи дека сите податоци кои патувале преку мрежата се наоѓале на картичките на сите компјутери, а во заглавјето на пакетот било назначено за кој компјутер се наменети, па во тој поглед немало проблеми. Проблемите се јавувале на други места: лош контакт или прекин на врската помеѓу кабелот и таканаречениот Т-конектор на мрежната картичка (кој служел за поврзување на двата сегмента од кабелот и самата картичка) предизвикувал моментален прекин на сообраќајот во целата мрежа, а со зголемувањето на бројот на компјутери се зголемувала и веројатноста за такви настани. Друг проблем се појавил со тоа што сите компјутери, без разлика колку и да биле, делеле ист пропусен мрежен опсег од 10 Mb/s и со тоа додавањето на нови компјутери во мрежата значело и успорување. Првиот проблем е решен со уредот кој е наречен „средиште“ (Hub): сТите уреди се поврзувале со него со помош на кабли без омот со вкрстени парици (UTP), а каков било проблем со кабелот од мрежата го исклучувал само компјутерот кој го користел тој кабел. За проширување на мрежата било доволно за поврзување на ново средиште со постоечкото, но проблемот со делење на пропусниот опсег останал. Донекаде е ублажен со воведување на нов стандард со брзина 100 Mb/s, иако правото решение е донесено со мрежната свртница (switch) која освен пакетите ги комутира и врските: секои два компјутера во мрежата кои директно комуницираат добиваат свој канал со полн пропусен опсег. Меѓутоа, тоа бара повнимателно проектирање на мрежата: цел сообраќај помеѓу две свртници се одвива преку еден кабел, па мрежата треба да се осмисли така што компјутерите кои според природата на работа често комуницираат бидат поврзани на иста свртница, со што сообраќајот помеѓу свртниците се намалува. Освен обичните постојат и интелигентни свртници, кои можат да го ограничат пристапот на одредени компјутери во мрежата, што понекогаш е многу битно во големи компании. Во уште поголеми мрежи неопходна е детална контрола на протокот, за што се користат усмерувачи (router) и некои посложени уреди. Стандардите ја ограничуваат должината на UTP каблите на стотина метри, а за поголеми должини се користат засилувачи. Видови мрежи со оглед на типологијата:
Ѕвездаста мрежа (Star Network Topology, Pоint to Point)
Прстенеста мрежа (Ring Topology) е мрежа кај која сите домаќини се врзани во еден затворен прстен.
Собирничка мрежа (Bus Topology). Сите домаќини од мрежата се врзани на
Слободно поврзана мрежа е мрежа во која компјутерите се поврзани без јасни правила.
= Мрежни протоколи =
Ефикасната комуникација преку мрежата бара поддршка од оперативниот систем, па во современите системи се вградени мрежни слоеви (network layer) кои опфаќаат еден или повеќе мрежни протколи. Во почетокот секој производител на оперативен систем наметнувал свои стандарди, во овој случај протоколи, но многу од нив со тек на времето прифаќале и туѓи, а дел станале стандардни. Пред повеќе од 10 години, компјутерите со системи од Microsoft, користеле Novell мрежен подсистем; и Microsoft ги востановил своите мрежни протоколи, а развојот на Интернет го донесува, денес најраспространетиот протокол - TCP/IP. Во случајот на Microsoft, почетокот на вмрежување е поврзан со мрежно проширување на BIOS-от на компјутерите со NetBIOS; се работи за едноставен збир од наредби кој обезбедувал само најосновна поддршка за вмрежување. Набрзо бил проширен со кориснички интерфејс, кога го добива името NetBEUI (NetBIOS Extended User Interface) и тогаш постанува вистински мрежен протокол. Се наоѓа на сите современи верзии на Windows и е многу едноставен: за идентификација го користи името на компјутерот и не треба посебно да се конфигурира. Постигнува добри перформанси во комуникацијата, но има неколку ограничувања, од кои најважно е тоа што е употреблив само во локални мрежи- каков било излез надвор од месна мрежа е невозможен со овој протокол. Од времето на доминацијата на Novell, денес опстанал IPX/SPX протоколот. Помоќен е од NetBEUI и дозволува спојување на повеќе сегменти на мрежата, но бидејќи редовно ги проверува патиштата во мрежата и тој сам „произведува“ значителен сообраќај па е малку поспор. И тој е поддржан во сите нови Windows-и, а значаен поради тоа што овозможува едноставна комуникација со мрежите кои работат под Novell; освен тоа го користат управувачките програми за одделни мрежни печатачи.
Денес најголемо значење има TCP/IP протколот. За неговите можности најдобро зборува податокот што преку Интернет поврзува милиони компјутери со различни оперативни системи. Во суштина се работи за збир на обединети протоколи, првенствено развиени за воени цели, за мрежата Arpanet. Овој збир на протоколи ги поддржува сите операции поврзани со мрежната комуникација и покрај сложеноста, со него се постигнуваат добри перформанси. TCP/IP има една особина која е непријатна за почетници: Бара подесување на неколку параметри и ретко простува грешки. За среќа, поголемиот дел од тие параметри може да се подесат „однадвор“, па многу опслужувачи на Интернет услуги ќе ги постават вредностите кои одговараат, обврската на корисникот е само да им го овозможи тоа. Кај локалните мрежи пак, доколку постои DHCP (Dynamic Host Configuration Protocol) опслужувач во нив, тој скоро се сам ќе подеси, а во спротивно мора на секој компјутер рачно да му се додели единствена IP-адреса и да се постави мрежна маска која го контролира пристапот до мрежата. Доколку мрежата е поврзана со некоја друга мрежа треба да се наведе и IP-адресата на мрежниот премин (gateway), а во некои сличаи адресите на опслужувачот на имиња.
239
239 (Римски бројки) — година според општоприфатениот календар. Тоа била 239 година од новата ера, 239. од првиот милениум, 39. од III век и последна од 230-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5747 и 5748 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4989 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3999 и 4000 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 992.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 239 година се протега во 2875 и 2876, додека според второто гледиште, годината трае во текот на 2935 и 2936 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 782. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 395 и 394 година пред хиџра.
Дакар Рели
Релито Дакар (или едноставно „ Дакар “; порано познато како „Релито Париз-Дакар“) е годишен настан на рели организиран од спортската организација Амаури. Повеќето настани од почетокот на 1978 година биле изведени од Париз, Франција, до Дакар, Сенегал, но заради безбедносни закани во Мавританија, довело до откажување на релито во 2008 година, настаните од 2009 до 2019 година се одржувале во Јужна Америка. Изданието 2020 година се одржувало во Саудиска Арабија. Релито е отворен за аматерски и професионални учесници, аматерите обично сочинуваат околу осумдесет проценти од учесниците.
Релито е настан на теренска издржливост. Теренот на кој го поминуваат конкурентите е многу поцврст од оној што се користи при конвенционалното рели тркање, а користените возила се вистински теренски возила отколку изменети возила на пат. Повеќето од конкурентните специјални делови се теренски, крстосни дини, кал, камила трева, карпи и ерги меѓу другите. Растојанијата од опфатените фази се разликуваат од кратки растојанија до 800-900 километри на ден.
Трансматеријали
Како трансматеријали може да се сретнат:
Бетон со високи перформанси
Овие бетони инкорпорираат влакна за зацврстување и отвораат хоризонт на екстремно висока изведба, заради специјалниот состав кој му дава исклучителната јачина, шест до осум пати поголема од јачината на традиционалниот бетон.
„Арматурата со влакна“ - метални влакна го прават материјалот растеглив. Бидејќи е високо отпорен на свиткување, неговата голема отпорност на флексија овозможува издржливост на значителни трансформации без да се скрши.
Бетон кој пропушта светлина
Ѕид направен од ЛитраКон (“LitraCon“), има јачина на традиционален бетон, но, благодарение на вградената низа стаклени влакна може да овозможи делумна транспарентност.
Илјадници оптички стаклени влакна формираат матрица и стојат паралелно меѓу себе, помеѓу две главни површини на секој блок. Дури и боите останувaт исти. Овој специјален ефект создава општа импресија дека густината и тежината на бетонските ѕидови исчезнувa.
Проѕирен бетон
Проѕирниот бетон e направен од збир на кршено стакло и пластичен сврзувач. Осветлен од едната страна, изгледа како да дише со светлина, онака како што сонцето се прекршува преку зимскиот мраз. Испитувањата покажуваат дека новиот материјал е супериорен во однос на традиционалниот бетон, во услови на притисок и виткање.
Пропустлив бетон
Пропустливиот тротоар е бетон на основа на цемент кој има порозна структура, која дозволува водата од дождовите да поминува директно низ тротоарот и да оди по природен пат во почвата. Оваа порозност е постигната без да се компромитира јачината, трајноста или севкупноста на самата структура на бетонот.
Овој бетон се состои од специјална мешавина на Портландски Цемент конгломерација од груби камења и вода.
Пенест алуминиум
Пенестиот алуминиум e десет пати поцврст од традиционалниот алуминиум и со само една десеттина од тежината.
Производот има голема цврстина, екстремно е лесен, поседува одлики на долготрајност, одлична завршна вредност и трајност.
Има бројна примени, вклучувајќи ги архитектурата, автомобилите, пловните објекти, воената индустрија, воздухопловството, патниот превоз, електрониката, уредите, сигнализацијата и многу други намени.
Ткаен не'рѓосувачки челик
Ткаениот не’рѓосувачки челик во 18 различни плетки, се произведува во Швајцарија од страна на Г. Боп (G. BOPP).
Овој производ се користи во проекти со разновидни одлики, како шински системи и делови од мебел. Исто така, може да се добијат и обични плетки и модели.
Аеро гел
Аерогел или “ерглас” е проѕирен материјал кој изгледа како стакло, подобро изолира од стаклена волна и е поотпорен на топлина од алуминиумот. Овој материјал има многу интересни одлики и можности за примена, како изолација за прозорци и сончеви колектори, прозорци во ѕидови, компоненти во опрема за разладување, итн.
Аерогелот e калупиран, со што дава можност за добивање различни форми: цилиндри, коцки, табли со различна дебелина итн.
Аерогел може да се сече со тракаста тестера или во него да се дупчат дупки со дупчалка за метал. Треба да се забележи дека Аерогел е незапаллив и нетоксичен.